- Valentin Mihăilă a primit cea mai mare notă după ce a marcat pentru Parma
- Ce au scris italienii despre jocul românului
Valentin Mihăilă a primit cea mai mare notă după ce a marcat pentru Parma. Românul a înscris în duelul cu FeralpiSalo, iar jurnaliștii din peninsulă au fost impresionați de jocul acestuia.
Duelul dintre FeralpiSalo și Parma a contat pentru etapa cu numărul 30 a sezonului din eșalonul secund și s-a încheiat cu scorul de 1-2. Cele mai tari meciuri din Serie B se văd exclusiv în AntenaPLAY.
Valentin Mihăilă a primit cea mai mare notă după ce a marcat pentru Parma
Jurnaliștii publicației parmalive.com au avut doar cuvinte de laudă pentru românul convocat de Edi Iordănescu la echipa națională.
Aceștia au spus că Mihăilă a căutat mereu mingea și că a impresionat în fiecare minut pe care l-a jucat la meciul cu FeralpiSalo.
Jurnaliștii publicației au vorbit și despre momentul în care Mihăilă a fost schimbat, în minutul 54. Aceștia au notat că suporterii Parmei nu au înțeles decizia lui Fabio Pecchia, care l-a introdus în teren pe Benedyczak.
Tot publicația menționată anterior i-a oferit lui Mihăilă nota 7 pentru acest meci, românul fiind la egalitate cu Bonny și Delprato. Cei 3 au primit cele mai mari note din echipă.
"Valentin Mihăilă – Nota 7. A fost foarte mult timp la minge. La momentul la care a fost schimbat, fanii echipei s-au uitat unul la altul, fiind confuzi.
Pe lângă golul frumos pe care l-a înscris, care a răsplătit demarcarea unui atacant adevărat, a avut mai multe acțiuni și recuperări, în cele 54 de minute jucate.
Pecchia l-a reintrodus în echipă la începutul anului, iar în a 2-a parte a sezonului i-a răsplătit încrederea. Din minutul 54 a intrat Benedyczak (nota 5,5), care a fost inexistent și s-a remarcat doar printr-o serie de întoarceri", au notat jurnaliștii publicației menționate anterior.
De asemenea, aceștia au vorbit și despre prestația lui Dennis Man, care a fost integralist, dar nu a reușit să fie decisiv pentru echipa sa:
"Dennis Man – Nota 6! A avut doar câteva mingi prin care ar fi putut să își taxeze oponenții. Totuși, nu a fructificat șansele. Totuși, a fost un spectacol să îl vezi într-un duet cu Bernabe, dar și cu Cyprien", au mai scris italienii.
Valentin Mihăilă a marcat pentru Parma după o fază de senzație
Valentin Mihăilă a marcat pentru Parma după o fază de senzație. Jucătorul român și-a continuat forma bună și în cadrul partidei din etapa cu numărul 30 a sezonului.
Mihăilă a deschis scorul în duelul dintre FeralpiSalo și Parma. Fostul jucător de la Universitatea Craiova a încheiat o fază de senzație, consturită de coechipierii săi. Cele mai tari meciuri din Serie B se văd exclusiv în AntenaPLAY.
În minutul 29 al duelului cu FeralpiSalo, jucătorii lui Fabio Pecchia au construit o fază excelentă, printr-o serie de pase rapide.
Defensiva gazdelor a fost prinsă pe picior greșit, iar balonul a ajuns rapid la Valentin Mihăilă, care a înscris fără probleme în poarta celor de la FeralpiSalo. VEZI AICI VIDEO